Huldeblyke stroom in vir Johan van der MerweJohan van der Merwe Huldeblyke stroom in vir die veteraan-akteur Johan van der Merwe, wat Dinsdagoggend, 31 Julie op 62-jarige ouderdom oorlede is. Van der Merwe is sowat ŉ maand gelede in die hospitaal opgeneem ná ŉ hartaanval wat ernstige skade aan sy hartspier veroorsaak en uiteindelik tot sy dood gelei het. Johan het bekendheid verwerf vir sy rol as Jan in die reeks Nommer Asseblief. Hy is tans in die kykNET-reeks Parys Parys te sien as die karakter oom Tjoppie. Sy dogter, Mart-Marie van der Merwe, het aan Maroela Media gesê sy roudiens vind op 10 Augustus vanuit die NG kerk Pretoria-Oos, Hatfield, naby Loftus Versfeld plaas. Die diens begin om 09:00. Die aktrise Zetske van Pletzen skryf op Twitter: “RIP Johan van der Merwe. What a legend!!! ;-( ” Sy aanhangers het op Facebook uiting gegee aan hul hartseer oor sy afsterwe: • “Hy het ons soveel vreugde gegee!” – Irma Norminton • “Rus in vrede. Dankie vir al die komedie. Jy was een uit ‘n miljoen!” – Nicholeen Smit • “Mis hom verskriklik en hy was so opregte dierbare mens.” – Shaun Prinsloo • “So hartseer. Hy was ŉ baie goeie akteur. Hierdie jaar is daar soveel al van ons akteurs en sangers weggeneem. Sterkte aan sy familie.” – Gertie Barney van der Schyff